Maurslukere

Dvergmaurslukerfamilien
 Maurslukerfamilien
 
Maurslukere (Vermilingua) er en delgruppe i ordenen Pilosa og består av to familier med tilsammen ti nålevende arter. Pilosa inngår videre i gruppen gomlere (Xenarthra).

Taksonomi 
Tidligere regnet man bare med én art til dvergmaurslukerfamilien (Cyclopedidae), men en studie publisert i 2017 viser at fire av tidligere underartene er selvstendige arter (og de resterende tre synonymer). Samtidig ble det oppdaget tre helt nye arter, slik at dvergmaurslukere (Cyclopes) nå omfatter sju arter.

Biologi 
Maurslukere er pattedyr med en lang sylindrisk snute og tannløse kjever, men artene har ei svært lang og klebrig tunge som de benytter til å få i seg føden med. Føden består i hovedsak av maur og termitter. Én av artene er kun terrestrisk, mens de resterende ni er både terrestriske og trelevende. Artene som klatrer i trærne har alle en delvis gripehale, som de bruker aktivt når de klatrer.

Inndeling 
Inndelingen følger i hovedsak Delsuc et al. (2012), men med ny inndeling av dvergmaurslukerfamilien (Cyclopedidae) i henhold til Miranda et al. (2017).

 Pilosa, (dovendyr og maurslukere)
 Folivora, dovendyr
 Vermilingua, maurslukere
 Cyclopedidae, dvergmaurslukerfamilien
 Cyclopes, dvergmaurslukere
 C. didactylus, (ikke navngitt)
 C. catellus, (ikke navngitt)
 C. dorsalis, (ikke navngitt)
 C. ida, (ikke navngitt)
 C. thomasi, (ikke navngitt)
 C. rufus, (ikke navngitt)
 C. xinguensis, (ikke navngitt)
 Myrmecophagidae, maurslukerfamilien
 Protamandua †
 Myrmecophaga
 M. tridactyla, kjempemaursluker
 Neotamandua †
 Tamandua, tremaurslukere
 T. mexicana, nordtremaursluker
 T. tetradactyla, sørtremaursluker

Fylogeni 
Fylogeni etter Delsuc et al. (2012).

Referanser

Eksterne lenker 
 

Gomlere